पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ के बालोद जिले के साल्हेटोला में एक युवक ने फांसी लगाकर खुदकुशी कर ली। मामला प्रेम प्रसंग का बताया जा रहा है। जानकारी के मुताबिक, युवक ने सुसाइड से पहले अपनी प्रेमिका की हल्दी लगने वाली फोटो वॉट्सऐप स्टेटस में लगाई और लिखा कि आज मैं मरूंगा। बुधवार सुबह युवक के घर से करीब 100 से 150 मीटर की दूरी पर बबूल के पेड़ से लटकी उसकी लाश मिली। प्रथम दृष्ट्या पुलिस मामले को खुदकुशी मान रही है। इसके पीछे का कारण प्रेम प्रसंग बताया जा रहा है।
युवक की पहचान 21 साल के खेमराज साहू के रूप में की गई है। खेमराज साहू रोजी-मजदूरी करता था। वह अपने दादा के वहां रहता था और कुछ दिन पहले ही पास के गांव में रहने वाली उसकी प्रेमिका की शादी हुई थी।
पुलिस का है कहना
बालोद थाने के प्रभारी शिशिर पांडेय ने बताया कि जब खेमराज के मोबाइल फोन की जांच की गई तो उसके वॉट्सऐप स्टेटस में प्रेमिका की हल्दी लगते हुए फोटो मिली है। स्टेटस में ही प्रेमी ने लिखा था, प्यार ऐसा भी होता है, उसका लाइफ बनाने के बाद भी मुझे ही नहीं पूछा। बहरहाल पुलिस ने मामला दर्ज कर लिया है और मामले की जांच पड़ताल में जुट गई है। खेमराज के साथियों से भी पूछताछ की तैयारी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn